ઈસ્લામાબાદ: આતંકીઓને આશરો આપવાના આક્ષેપોને ફગાવનારા પાકિસ્તાનના વડા પ્રધાન નવાઝ શરીફને હવે તેમની પાર્ટીના જ સભ્યોનો વિરોધનો સામનો કરવાનો વારો આવ્યો છે. જેમાં પાકિસ્તાન મુસ્લિમ લીગ નવાઝના એક સાંસદે જમાત-ઉદ-દાવાના વડા હાફિઝ સૈયદ સામે કાર્યવાહી કરવાની માગણી કરતાં જણાવ્યું હતું કે હાફિઝ એ એવાં તો કયાં ઈંડાં આપે છે કે તેને આપણે આ રીતે પાળી રહ્યા છીએ. સાંસદનાં આવાં નિવેદનથી પાક.ના વડા પ્રધાન સામે વધુ એક મુસીબત ઊભી થઈ છે.